b'\n_START_ARTICLE_\nEvropsko zdru\xc5\xbeenje sistemskih operaterjev elektroenergetskega omre\xc5\xbeja\n_START_PARAGRAPH_\nEvropsko zdru\xc5\xbeenje sistemskih operaterjev elektroenergetskega omre\xc5\xbeja (angle\xc5\xa1ko European Network of Transmission System Operators for Electricity, kratica: ENTSO-E) je mednarodna organizacija, ki povezuje 43 sistemskih operaterjev prenosnega elektri\xc4\x8dnega omre\xc5\xbeja (TSO) iz 36 dr\xc5\xbeav v Evropi, tudi izven meja Evropske unije._NEWLINE_Organizacija je bila ustanovljena leta 2008 v sklopu tretjega paketa EU za notranji energetski trg, z namenom dodatne liberalizacije plinskih in elektri\xc4\x8dnih trgov v EU.'